text: Stranden forvandlet til volleybaner
  08 august 2015 kl. 15.52
  For 10. år i træk spilledes lørdag Sønderjyllands største beachvolleystævne på Sønderstrand.
  Ud over at være et lokalt stævne, hvor alle kan deltage, er det en af elitespillernes sidste muligheder for at skrabe point sammen til finalen i Købehavn.
  Så der er mulighed for at opleve nogle af landets bedste beachvolleyspillere, og samtidig er der flere åbne rækker, så selv nybegyndere kan spille med, når stranden omdannes til en stor beachvolleypark.
  Ditte Lundgaard er formand for Aaig Volleyklub, som er en af de arrangerende klubber.
  På spørgsmålet om, hvorfor hun er med til at arrangere beachvolleystævnet, svarer hun:
  - Det gør vi, fordi vi her i Aabenraa er så privilegerede, at vi har denne dejlige strand her midt i byen, hvor det er oplagt at arrangere sådan et stævne.
  Der afvikles DM-finale næste weekend på Amager Strand.
  VIDEO: Ditte Lundgaard forklarer, hvorfor hun og hendes klub arrangerer beachvolleystævnet. (Varighed: 0:56 min.)
  